               COMISIA EUROPEANĂ
            Bruxelles, 8.11.2016
            COM(2016) 708 final
            Propunere de
            DECIZIE A PARLAMENTULUI EUROPEAN ŞI A CONSILIULUI
            privind mobilizarea Fondului european de ajustare la globalizare în urma uneicereri din partea Spaniei – EGF/2016/004 ES/Comunidad Valenciana automotive

               EXPUNERE DE MOTIVE

               CONTEXTUL PROPUNERII

               1.Normele aplicabile contribuțiilor financiare din Fondul european de ajustare la globalizare (FEG) sunt prevăzute în Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006
                  1
                (denumit în continuare „Regulamentul privind FEG”).

               2.La 21 iunie 2016, Spania a depus cererea EGF/2016/004 ES/Comunidad Valenciana automotive pentru o contribuție financiară din partea FEG, ca urmare a concedierilor
                  2
                care au avut loc în sectorul economic încadrat la diviziunea 29 (Fabricarea autovehiculelor, remorcilor și semiremorcilor) a NACE Rev. 2, în regiunea de nivel NUTS 2 Comunidad Valenciana (ES52) din Spania.

               3.După evaluarea acestei cereri, Comisia a concluzionat, în conformitate cu toate dispozițiile aplicabile ale Regulamentului privind FEG, că sunt îndeplinite condițiile pentru acordarea unei contribuții financiare din FEG.

               REZUMATUL CERERII

                        Cererea FEG

                        EGF/2016/004 ES/Comunidad Valenciana automotive

                        Statul membru

                        Spania

                        Regiunea (regiunile) în cauză (nivel NUTS
                           3
                         2)

                        Comunidad Valenciana (ES52)

                        Data depunerii cererii

                        21 iunie 2016

                        Data confirmării primirii cererii

                        21 iunie 2016

                        Data cererii de informații suplimentare

                        5 iulie 2016

                        Termenul pentru furnizarea informațiilor suplimentare

                        16 august 2016

                        Termenul pentru finalizarea evaluării

                        8 noiembrie 2016

                        Criteriul de intervenție

                        Articolul 4 alineatul (2) din Regulamentul privind FEG

                        Număr de întreprinderi vizate

                        29

                        Sectorul (sectoarele) de activitate economică

                        (Diviziunea din NACE Rev. 2)
                           4

                        Diviziunea 29 („Fabricarea autovehiculelor, remorcilor și semiremorcilor”)

                        Perioada de referință (nouă luni):

                        30 iunie 2015 – 30 martie 2016

                        Numărul de concedieri în perioada de referință

                        250

                        Numărul total de beneficiari eligibili

                        250

                        Numărul total de beneficiari vizați

                        250

                        Buget pentru servicii personalizate (EUR)

                        1 334 000

                        Buget pentru punerea în aplicare a FEG
                           5
                         (EUR)

                        94 000

                        Buget total (EUR)

                        1 428 000

                        Contribuția din partea FEG (60 %) (EUR)

                        856 800

               EVALUAREA CERERII

               Procedura

               4.La 21 iunie 2016, Spania a depus cererea EGF/2016/004 ES/Comunidad Valenciana automotive, în termen de 12 săptămâni de la data la care au fost îndeplinite criteriile de intervenție stabilite la articolul 4 din Regulamentul privind FEG. Comisia a confirmat primirea cererii la aceeași dată și a solicitat informații suplimentare din partea Spaniei la 5 iulie 2016. Aceste informații suplimentare au fost furnizate în termen de șase săptămâni de la data solicitării. Termenul de 12 săptămâni de la data primirii cererii complete, în cursul căruia Comisia ar trebui să finalizeze evaluarea conformității cererii cu condițiile de acordare a unei contribuții financiare, expiră la 8 noiembrie 2016.

               Eligibilitatea cererii

               Întreprinderile și beneficiarii în cauză

               5.Cererea se referă la 250 de lucrători concediați în sectorul economic încadrat la diviziunea 29 (Fabricarea autovehiculelor, remorcilor și semiremorcilor) a NACE Rev. 2, în regiunea de nivel NUTS 2 Comunidad Valenciana (ES52) din Spania.

                        Întreprinderile și numărul de concedieri din perioada de referință

                        ANADIA FUNDICION

                        1

                        INDUSTRIAS DOLZ SA

                        1

                        AUTOMOVILES BLAM SL

                        1

                        INDUSTRIAS DOLZ SL

                        1

                        BENIMAR-OCARSA SA

                        1

                        INDUSTRIAS OCHOA SL

                        1

                        BERGE AUTOMOTIVE LOGISTICS SL

                        1

                        LEAR EUROPEAN HOLDING SLU

                        1

                        BOSAL ESPAÑA SA

                        1

                        MAGNA SEATING SPAIN SAU

                        2

                        BOSAL MADRID SL

                        1

                        MODULAR LOGISTICA VALENCIANA SL

                        1

                        BOSAL VALENCIA SAU

                        215

                        MUELLES Y BALLESTAS HISPANO ALEMANAS SL

                        1

                        ELECTRO CASTELLAR SL

                        2

                        RADIADORES ORDOÑEZ SA

                        2

                        ESTAMPACIONES METALICAS MOYMA SL

                        1

                        SAS AUTOSYSTEMTECHNIK VALENCIA SLU

                        1

                        FABRICACION MODULAR VALENCIANA SL

                        1

                        SICAL SL

                        1

                        FAURECIA AUTOMOTIVE EXTERIORES ESPAÑA SAU

                        1

                        SPANIA GTA TECNOMOTIVE SL

                        1

                        FAURECIA EMISSION CONTROL TECHNOLOGIES PAMPLONA

                        1

                        STIL CONVERSION SL

                        1

                        FAURECIA INTERIOR SYSTEMS SALC ESPAÑA SL

                        1

                        TALENTO Y EXPERIENCIA SL

                        1

                        FEU VERT IBERICA SA

                        1

                        TECNOVE SL

                        1

                        FORD ESPAÑA SL

                        5

                        Numărul total de întreprinderi: 29

                        Numărul total de concedieri:

                        250

                        Numărul total de persoane a căror activitate independentă a încetat:

                        0

                        Numărul total de lucrători eligibili și de persoane care desfășoară activități independente:

                        250

               Criterii de intervenție

               6.Spania a depus cererea în temeiul criteriilor de intervenție prevăzute la articolul 4 alineatul (2), de derogare de la criteriile prevăzute la articolul 4 alineatul (1) litera (b) din Regulamentul privind FEG, care prevede concedierea a cel puțin 500 de lucrători într-o perioadă de referință de nouă luni, în întreprinderi care își desfășoară activitatea în același sector economic definit în diviziunea NACE Rev. 2 și care sunt situate într-o regiune sau în două regiuni învecinate de nivel NUTS 2 dintr-un stat membru. Au existat 250 de concedieri în regiunea de nivel NUTS 2 Comunidad Valenciana (ES52).

               7.Perioada de referință de nouă luni vizată în cerere este cuprinsă între 30 iunie 2015 și 30 martie 2016.

               Calcularea concedierilor și a cazurilor de încetare a activității

               8.Toate concedierile care au avut loc în perioada de referință au fost calculate de la data încetării de facto a contractului de muncă sau de la data expirării acestuia.

               Beneficiari eligibili

               9.Numărul total de beneficiari eligibili este de 250.

               Legătura dintre concedieri și schimbările structurale majore intervenite în practicile comerciale internaționale ca urmare a globalizării

               10.Pentru a stabili legătura dintre concedieri și schimbările structurale majore intervenite în practicile comerciale internaționale ca urmare a globalizării, Spania susține că industria europeană a autovehiculelor a pierdut o cotă de piață importantă în ultimii zece ani.

               11.În termeni absoluți, în timp ce UE-27 s-a confruntat cu o scădere cu 0,5 milioane de unități (sau de -2,8 %) a producției de autovehicule în 2015 în comparație cu 2006 (de la 18,7 milioane de unități în 2006 la 18,2 milioane de unități în 2015), producția mondială a crescut cu 31,1 % (de la 69,2 milioane de unități în 2006 la 90,9 în 2015)
                  6
               , mai ales în China, precum și în alte economii din Asia de Sud-Est.

               12.Graficul de mai jos arată scăderea cotei de piață a UE în ceea ce privește autoturismele, din 2000 până în 2013. Cota de piață a UE a scăzut de la 39,3 % în 2000 la 22,3 % în 2013, ceea ce reprezintă o scădere cu 17 puncte procentuale.

               Producția de autoturisme – comparație la nivel internațional (cotă în %) – 2000-2013

                        UE

                        NAFTA

                        Japonia

                        Coreea de Sud

                        BRIC

                        Unități

                        Sursă: OICA

               13.În 2015, China este cel mai mare producător, reprezentând 26 % din producția mondială de automobile, în timp ce UE, al doilea mare producător, reprezintă 22 % din producția de automobile la nivel mondial de 73,5 milioane de autoturisme
                  7
               . Această scădere a cotei de piață a UE face parte dintr-o tendință mai îndelungată, astfel cum a afirmat Comisia în evaluările sale referitoare la cazurile FEG anterioare din sectorul automobilelor, bazate pe globalizarea comerțului
                  8
               .

               14.Una dintre principalele forțe motrice ale acestei tendințe este o comutare geografică a consumului în contextul globalizării, în special creșterea rapidă a cererii de pe piețele din Asia, de care producătorii din UE sunt mai puțin în măsură să beneficieze, fiind în mod tradițional mai puțin bine poziționați pe aceste piețe.

               15.Industria europeană a automobilelor a fost, de asemenea, afectată de scăderea cererii pe piața internă generată de criza economică și financiară. Înmatriculările de autoturisme în UE au scăzut în mod continuu între 2008 și 2013. Începând din 2014, tendința s-a inversat. Cu toate acestea, numărul total de înmatriculări este încă mai redus față de nivelurile din anii anteriori crizei economice și financiare
                  9
               .

               Înmatriculări de autoturisme noi în UE în milioane de unități,
                  evoluție în % / 2004 – 2015

               16.În Spania, scăderea producției de autoturisme a declanșat o reducere atât a numărului de întreprinderi, cât și a numărului de locuri de muncă. În perioada 2008-2014, numărul de întreprinderi de automobile a scăzut de la 901 la 806 (-10,5 %), iar numărul locurilor de muncă din acest sector a scăzut de la 164 038 la 135 997
                  (-17 %). În Comunidad Valenciana, dintr-un total de 187 de întreprinderi de automobile, 62 și-au încetat activitățile. Aceasta reprezintă o scădere de 33,16 %.

               17.Până în prezent, sectorul fabricării autovehiculelor, remorcilor și semiremorcilor a făcut obiectul a 23 de cereri FEG, 13 dintre acestea bazându-se pe globalizarea comerțului și 10 pe criza economică și financiară mondială
                  10
               .

               Evenimentele care au condus la concedieri și la încetarea activității

               18.Evenimentele care au dus la concedierile în cauză sunt falimentul și închiderea Bosal S.A., întreprinderea care a concediat cea mai mare parte a lucrătorilor vizați de prezenta cerere.

               19.Bosal S.A. și-a început operațiunile în orașul Sagunto în 1986. Activitatea sa principală era fabricarea de piese și accesorii pentru autovehicule (în special sisteme de evacuare pentru autovehicule, convertori catalitici etc.). Bosal a început să producă în special pentru piața de automobile din Spania. Cu toate acestea, producția a fost diversificată ulterior, astfel întreprinderea fabrica componente auto originale și pentru alte piețe.

               20.Începând din 2012, întreprinderea a avut dificultăți din cauza scăderii producției de vehicule în UE. Pentru a-și adapta capacitatea de producție la cerere și pentru a reduce costurile, Bosal a utilizat programe de lucru reduse obligatoriu, care au fost aplicate întregului personal. Totuși, aceste măsuri nu au funcționat și, la 15 ianuarie 2015, întreprinderea a declarat faliment și a fost pusă sub administrare specială. În noiembrie 2015, Bosal a concediat întreaga forță de muncă (215 lucrători) și a intrat în lichidare.

               Impactul preconizat al concedierilor asupra economiei și a ocupării forței de muncă la nivel local, regional sau național

               21.În anii 1980, economia din Sagunto, teritoriul afectat de concedieri, a fost legată în principal de Altos Hornos del Mediterráneo (furnal înalt). După închiderea acestuia, teritoriul a fost declarat „zonă preferențială de reindustrializare” și o serie de stimulente au fost acordate noilor întreprinderi care s-au stabilit acolo. Majoritatea întreprinderilor care s-au instalat în Sagunto aveau legătură cu industria autovehiculelor. Începând din 2008, din cauza efectului combinat al crizei economice și financiare și al globalizării în producția de automobile, multe din aceste societăți s-au închis sau și-au redus puternic activitatea, acest lucru având ca rezultat reducerea timpului de lucru și concedieri. Încetinirea activității industriale a avut un efect de domino în ceea ce privește economia și ocuparea forței de muncă din Sagunto. În 2015, comparativ cu 2007, numărul de șomeri din Sagunto a crescut de trei ori, de la 2 778 la 6 437 de persoane. Cei 250 de lucrători concediați vizați de prezenta cerere vor agrava și mai mult situația ocupării forței de muncă, deja fragilă în teritoriul afectat.

               Explicația circumstanțelor excepționale care stau la baza admisibilității cererii

               22.Spania susține că, în pofida faptului că au avut loc mai puțin de 500 de concedieri în cursul perioadei de referință de nouă luni, această cerere ar trebui totuși asimilată unei cereri în sensul articolului 4 alineatul (1) litera (b) din Regulamentul privind FEG, din cauza circumstanțelor excepționale care au avut un impact puternic asupra ocupării forței de muncă și a economiei locale, regionale sau naționale. În acest sens, Spania invocă faptul că pierderea a 250 de locuri de muncă în Sagunto reprezintă un număr mare având în vedere situația din acest mic oraș și din zona rurală, care a fost grav afectată de criza economică și financiară, precum și de efectele globalizării, în sectoare de mare importanță pentru economia regiunii, cum ar fi industria autovehiculelor. Deși ocuparea forței de muncă a arătat semne de redresare în ultimul an, rata șomajului în Comunidad Valenciana se situează încă la 21,8 %
                  11
               .

               23.Datele privind afilierea la asigurările sociale arată o scădere cu 15 % (-296 952 de persoane) a numărului de persoane care ocupă un loc de muncă în Comunidad Valenciana în 2015, în comparație cu 2008, în timp ce, în Sagunto, numărul de persoane care ocupă un loc de muncă a scăzut cu 28,5 % (-5 939 de persoane), și anume o diferență de 13,5 puncte procentuale în comparație cu valorile din regiune
                  12
               .

               24.Citând date Eurostat cu privire la șomajul din orașe cu populație similară cu cea din Sagunto, Spania susține că doar orașele situate în teritoriile ultraperiferice (cum ar fi Le Tampon în insula Réunion: 26,8 %) sau care au făcut obiectul mai multor cazuri FEG (Macedonia Centrală în Grecia: 28,7 %), au rate ale șomajului peste cele din Sagunto (25,8 %).

               25.Comunidad Valenciana este una dintre regiunile din UE cel mai grav afectate de efectele crizei economice și financiare și de globalizare. Din 2009, Spania a depus nouă cereri FEG
                  13
                în sprijinul lucrătorilor concediați în această regiune, într-o varietate de sectoare. În total, 1 560 de întreprinderi, în mare parte IMM-uri, au fost vizate de aproape 7 600 de concedieri. În plus, Sagunto și districtul său, Camp de Morvedre, se luptă în continuare cu efectele acestor concedieri în masă, pentru care o cerere FEG a fost depusă și aprobată în 2014
                  14
               .

               26.Ca urmare a situației economice din ultimii ani, care a dus la închiderea unui număr mare de întreprinderi, siturile industriale din teritoriu sunt în mare măsură neocupate. În ultima perioadă nu a fost deschisă nicio nouă fabrică care ar putea oferi noi locuri de muncă lucrătorilor. Pentru a inversa această tendință, Sagunto a fost inclus în planul de acțiune al guvernului regional care vizează relansarea industrială a teritoriului. Patru milioane de euro sunt înscrise în bugetul pentru 2016 în acest scop.

               27.Aproape 20 % din populația din Sagunto este formată din persoane în vârstă, iar 5,8 % din persoane care au peste 80 de ani. În rândul șomerilor, 38,5 % sunt șomeri de lungă durată, în timp ce, în grupa de vârstă de peste 45 de ani, numărul șomerilor de lungă durată reprezintă 58,7 %. Dintre lucrătorii concediați vizați de această cerere, 71 % au peste 45 de ani, 78 % au fost angajați de aceeași întreprindere timp de cel puțin 15 ani consecutivi, iar 50 % nu au calificări educaționale, ceea ce i-a făcut deosebit de vulnerabili în contextul penuriei de locuri de muncă. De asemenea, recensământul din 2014 arată faptul că Sagunto are un raport de dependență de 53,7 %, a cărui valoare este superioară mediei de 51,8 %
                  15
                din UE-28.

               Beneficiari vizați și acțiuni propuse

               Beneficiari vizați

               28.Se așteaptă ca toți lucrătorii concediați să beneficieze de măsuri. Defalcarea acestor lucrători în funcție de sex, cetățenie și grupă de vârstă este următoarea:

                        Categorie

                        Numărul de
                           beneficiari vizați

                        Sex:

                        Bărbați:

                        241

                        (96,4 %)

                        Femei:

                        9

                        (3,6 %)

                        Cetățenie:

                        Cetățeni ai UE:

                        249

                        (99,6 %)

                        Cetățeni din afara UE:

                        1

                        (0,4 %)

                        Grupa de vârstă:

                        15-24 de ani:

                        0

                        (0,0 %)

                        25-29 de ani:

                        1

                        (0,4 %)

                        30-54 de ani:

                        191

                        (76,4 %)

                        55-64 de ani:

                        58

                        (23,2 %)

                        peste 64 de ani:

                        0

                        (0,0 %)

               Eligibilitatea acțiunilor propuse

               29.Serviciile personalizate care vor fi oferite lucrătorilor concediați constau în următoarele acțiuni:

               –Sesiuni introductive și de informare: Aceasta este prima măsură care urmează a fi oferită tuturor lucrătorilor concediați, care cuprinde: (1) sesiuni de informare generală și individuală cu privire la aptitudini și cerințe în materie de formare, cu privire la programele de consiliere și de formare disponibile, precum și cu privire la alocații și stimulente; (2) procedura de înscriere.

               –Orientare profesională: Aceasta include: stabilirea profilurilor lucrătorilor participanți și elaborarea unor strategii personalizate de reintegrare, ateliere pentru dezvoltarea spiritului antreprenorial și tehnici de căutare a unui loc de muncă și consiliere și monitorizarea sprijinului personalizat de-a lungul perioadei de punere în aplicare. Participanții pot beneficia de servicii de tutorat și după reinserția lor profesională.

               –Plasament: Aceasta va implica o căutare intensivă și proactivă a oportunităților locale și regionale de angajare de către agenții de plasament, urmată de plasarea forței de muncă. Această măsură este menită să completeze căutările individuale de locuri de muncă ale beneficiarilor.

               –Formare: Măsurile de formare vor include o gamă variată de cursuri de formare grupate în formare profesională și formare în domeniul competențelor transversale. Formarea profesională se va concentra asupra licențelor profesionale, cum ar fi cele necesare pentru a obține CCP
                  16
                pentru transportul de pasageri, precum și asupra sectoarelor sau domeniilor în care există sau vor apărea oportunități, cum ar fi sectorul alimentar (siguranța alimentară, HACCP
                  17
                etc.), gătitul, prevenirea riscurilor profesionale, controlul calității și standardele de mediu (ISO 9001
                  18
               , ISO 14000
                  19
               , EFQM
                  20
                etc.), proiectele HVAC
                  21
               , întreținerea echipamentelor industriale etc. Oferta de formare în ceea ce privește competențele transversale va include formări vizând o gamă largă de competențe care contribuie la o mai bună performanță la locul de muncă, precum TIC, limbi străine, gestionarea afacerilor etc.

               –Promovarea antreprenoriatului: Această măsură caută să ofere asistență lucrătorilor concediați care vor să-și deschidă propria afacere și include elemente precum dezvoltarea de idei de afaceri, planificare, efectuarea de studii de fezabilitate, obținerea fondurilor etc.; tutoratul personalizat va fi pus la dispoziție pe parcursul întregului proces de înființare a întreprinderii, precum și sprijinul privind cerințele administrative. De asemenea, participanții pot beneficia de servicii de tutorat și după demararea activității lor.

               –Contribuție la înființarea unei întreprinderi: Lucrătorii care își înființează propriile lor întreprinderi vor primi până la 15 000 EUR ca o contribuție pentru acoperirea costurilor de înființare. Una dintre dificultățile majore cu care se confruntă antreprenorii care înființează o întreprindere este accesul la finanțare. Această măsură vizează promovarea spiritului antreprenorial prin intermediul acestui sprijin financiar.

               –Indemnizație de participare: Participanții, după atingerea obiectivelor convenite în vederea reinserției profesionale, vor primi o alocație unică în valoare de 600 EUR.

               –Contribuție la cheltuielile de deplasare: Lucrătorii care participă la aceste măsuri vor primi o contribuție la cheltuielile lor de deplasare. Valoarea finală se calculează în funcție de zilele efective de participare și de distanța parcursă. Se estimează că, în medie, participanții pot primi 300 EUR.

               –Asistență pentru îngrijirea persoanelor dependente: Lucrătorii care au persoane dependente în grijă (copii, persoane în vârstă sau cu handicap) vor primi o contribuție la cheltuielile pentru îngrijitorii acestora, cu condiția participării lor la măsurile propuse. Scopul este acela de a acoperi cheltuielile suplimentare cu care se confruntă lucrătorii care au persoane dependente în întreținere în vederea participării lor la formare sau la alte măsuri.

               –Contribuție la cheltuielile de schimbare a reședinței: Lucrătorii care acceptă un loc de muncă ce implică o schimbare de reședință vor primi o sumă forfetară de 3 000 EUR pentru acoperirea cheltuielilor necesare.

               –Contribuție la rata forfetară pentru internet: Lucrătorii care nu dispun de internet la domiciliu și îl instalează vor primi până la 75 % din costul lunar forfetar, pentru a putea beneficia de formare profesională sau de alte măsuri pe platforme digitale.

               –Subvenție pentru angajare: Acest ajutor facilitează reintegrarea profesională în cadrul unei noi întreprinderi a lucrătorilor concediați, pe baza unui contract cu durată determinată sau nedeterminată. Pentru reintegrarea profesională pe baza unui contract cu durată nedeterminată, întreprinderea angajatoare va primi 3 000 EUR pentru fiecare lucrător, în timp ce pentru reintegrarea profesională pe baza unui contract de muncă cu durată determinată de cel puțin 12 luni, întreprinderea angajatoare va primi 1 000 EUR pentru fiecare lucrător.

               30.Acțiunile propuse descrise în prezentul document constituie măsuri active de ocupare incluse printre acțiunile eligibile definite la articolul 7 din Regulamentul privind FEG. Aceste acțiuni nu înlocuiesc măsurile pasive de protecție socială.

               31.Spania a furnizat informațiile necesare privind acțiunile care sunt obligatorii pentru întreprinderea vizată în temeiul legislației naționale sau în temeiul contractelor colective de muncă. Acestea au confirmat că o contribuție financiară din partea FEG nu va înlocui astfel de acțiuni.

               Bugetul estimat

               32.Costurile totale estimate sunt de 1 428 000 EUR, incluzând cheltuieli pentru servicii personalizate de 1 334 000 EUR și cheltuieli pentru activitățile de pregătire, gestionare, informare și publicitate, control și raportare de 94 000 EUR.

               33.Contribuția financiară totală solicitată din FEG este de 856 800 EUR (60 % din costurile totale).

                        Acțiuni

                        Numărul estimat al participanților

                        Costul estimat per participant
                        (în EUR)
                        (*)

                        Costuri totale estimate

                        (în EUR)
                        (**)

                        Servicii personalizate [Acțiuni în temeiul articolului 7 alineatul (1) literele (a) și (c) din Regulamentul privind FEG]

                        Sesiuni introductive și de informare
                           (acción de acogida)

                        250

                        204

                        51 000

                        Orientare profesională
                           (orientación, asesoramiento laboral e itinerario personalizado de inserción)

                        250

                        408

                        102 000

                        Plasament
                           (plasament)

                        250

                        476

                        119 000

                        Formare
                           (formación)

                        230

                        2 000

                        460 000

                        Promovarea antreprenoriatului
                           (emprendimiento)

                        30

                        2 000

                        60 000

                        Contribuție la înființarea unei întreprinderi
                           (incentivo para establecimiento de negocio)

                        16

                        13 400

                        214 400

                        Subtotal (a):

                        Procent din pachetul de servicii personalizate

                        –

                        1 006 400

                        (75,44 %)

                        Alocații și stimulente [Acțiuni în temeiul articolului 7 alineatul (1) litera (b) din Regulamentul privind FEG]

                        Indemnizație de participare
                           (incentivo para participar)

                        170

                        600

                        102 000

                        Contribuție la cheltuielile de deplasare
                           (incentivo para desplazamiento)

                        50

                        300

                        15 000

                        Asistență pentru îngrijirea persoanelor dependente
                           (Incentivos que remuevan obstáculos que impidan la participación)

                        50

                        1 500

                        75 000

                        Contribuție la cheltuielile de schimbare a reședinței
                        (incentivo por traslado)

                        5

                        3 000

                        15 000

                        Contribuție la rata forfetară pentru internet
                        (incentivo para disponer de accesso a Internet en el domicilio)

                        150

                        404

                        60 600

                        Subvenție pentru angajare
                        (incentivo empleadores)

                        25

                        2 400

                        60 000

                        Subtotal (b):

                        Procent din pachetul de servicii personalizate:

                        –

                        327 600

                        (24,56 %)

                         Acțiuni în temeiul articolului 7 alineatul (4) din Regulamentul privind FEG

                        1. Activități de pregătire

                        –

                        0

                        2. Gestionare

                        –

                        90 000

                        3. Informare și publicitate

                        –

                        4 000

                        4. Control și raportare

                        –

                        0

                        Subtotal (c):

                        Procent din costurile totale:

                        –

                        94 000

                        (6,58 %)

                        Costuri totale (a + b + c):

                        –

                        1 428 000

                        Contribuție din FEG (60 % din costurile totale)

                        –

                        856 800

               (*) Pentru a evita zecimalele, costurile estimate per lucrător au fost rotunjite. Cu toate acestea, rotunjirile nu au niciun impact asupra costului total al fiecărei măsuri, care nu diferă de cel indicat în cererea prezentată de Spania.

               (**) Totalul nu corespunde din cauza rotunjirii.

               34.Costurile acțiunilor identificate în tabelul de mai sus ca acțiuni în temeiul articolului 7 alineatul (1) litera (b) din Regulamentul privind FEG nu depășesc 35 % din costurile totale ale pachetului coordonat de servicii personalizate. Spania a confirmat că aceste acțiuni sunt condiționate de participarea activă a beneficiarilor vizați la activități de căutare a unui loc de muncă sau de formare.

               35.Spania a confirmat că toate costurile investițiilor pentru activități independente, pentru înființarea unor întreprinderi noi și pentru preluarea întreprinderilor de către angajați nu vor depăși 15 000 EUR per beneficiar.

               Perioada de eligibilitate a cheltuielilor

               36.Spania a început furnizarea serviciilor personalizate către beneficiarii vizați la 20 septembrie 2016. Prin urmare, cheltuielile aferente acțiunilor vor fi eligibile pentru o contribuție financiară din FEG de la 20 septembrie 2016 până la 20 septembrie 2018.

               37.Spania a început plata cheltuielilor administrative pentru punerea în aplicare a FEG la 1 octombrie 2015. Prin urmare, cheltuielile privind activitățile de pregătire, gestionare, informare și publicitate, control și raportare sunt eligibile pentru o contribuție financiară din FEG de la 1 octombrie 2015 până la 20 martie 2019.

               Complementaritatea cu acțiunile finanțate prin fonduri naționale sau ale Uniunii

               38.Sursa de prefinanțare sau de cofinanțare națională este finanțarea publică prin SERVEF
                  22
                (birouri publice de plasare a forței de muncă ale guvernului autonom).

               39.Spania a confirmat faptul că măsurile descrise mai sus care primesc o contribuție financiară din FEG nu vor beneficia și de contribuții financiare din partea altor instrumente financiare ale Uniunii.

               Proceduri de consultare a beneficiarilor vizați sau a reprezentanților acestora sau a partenerilor sociali, precum și a autorităților locale și regionale

               40.Spania a indicat faptul că pachetul coordonat de servicii personalizate a fost elaborat în consultare cu reprezentanții lucrătorilor, cu partenerii sociali, cu asociația patronală relevantă și cu autoritățile locale (Sagunto).

               41.Preocupați de situația vulnerabilă a lucrătorilor după anunțarea închiderii întreprinderii, reprezentanții foștilor lucrători ai Bosal (întreprinderea care a concediat majoritatea lucrătorilor vizați de această cerere) au informat SERVEF cu privire la dorința lor de a sprijini o cerere de finanțare din partea FEG. În cadrul unei reuniuni care a avut loc la 1 octombrie 2015, s-a decis să se solicite asistență din partea FEG. În cadrul unor reuniuni ulterioare, au fost definite măsurile care urmează să fie oferite lucrătorilor, precum și calendarul acestora.

               Sisteme de gestionare și control

               42.Cererea conține o descriere a sistemului de gestionare și control, care precizează responsabilitățile organismelor implicate. Spania a informat Comisia că organismele care vor gestiona și vor controla contribuția financiară sunt cele care gestionează și controlează finanțarea din Fondul social european (FSE) în Spania. Dirección General de Financiación y Fondos Europeos va fi organismul intermediar pentru autoritatea de management.

               Angajamentele asumate de statul membru în cauză

               43.Spania a oferit toate garanțiile necesare cu privire la următoarele:

               –principiile egalității de tratament și nediscriminării vor fi respectate în ceea ce privește accesul la acțiunile propuse și punerea lor în aplicare;

               –cerințele stipulate în legislația națională și în cea a UE privind concedierile colective au fost respectate;

               –întreprinderile care au efectuat concedieri și care și-au continuat activitatea după respectivele concedieri și-au respectat obligațiile legale care reglementează concedierile și au luat măsuri corespunzătoare pentru salariații lor;

               –acțiunile propuse nu vor primi sprijin financiar din partea altor fonduri sau instrumente financiare ale Uniunii și se va evita orice fel de dublă finanțare;

               –măsurile propuse vor fi complementare cu măsurile finanțate din fondurile structurale;

               –contribuția financiară din FEG va respecta normele procedurale și materiale ale Uniunii privind ajutoarele de stat.

               IMPLICAȚIILE BUGETARE

               Propunerea bugetară

               44.FEG nu depășește o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020
                  23
               .

               45.După examinarea cererii în ceea ce privește condițiile prevăzute la articolul 13 alineatul (1) din Regulamentul privind FEG și luând în considerare numărul de beneficiari vizați, măsurile propuse și costurile estimate, Comisia propune mobilizarea unei sume de 856 800 EUR din FEG, care reprezintă 60 % din costurile totale ale măsurilor propuse, în scopul de a furniza o contribuție financiară pentru cerere.

               46.Decizia propusă de mobilizare a FEG va fi adoptată în comun de Parlamentul European și de Consiliu, în conformitate cu punctul 13 din Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
                  24
               .

               Acte conexe

               47.Concomitent cu prezentarea prezentei propuneri de decizie pentru mobilizarea FEG, Comisia va prezenta Parlamentului European și Consiliului o propunere de transfer al sumei de 856 800 EUR către linia bugetară corespunzătoare.

               48.În același timp cu adoptarea prezentei propuneri de decizie de mobilizare a FEG, Comisia va adopta și o decizie privind o contribuție financiară, prin intermediul unui act de punere în aplicare care va intra în vigoare la data la care Parlamentul European și Consiliul adoptă decizia propusă de mobilizare a FEG.

               Propunere de

               DECIZIE A PARLAMENTULUI EUROPEAN ŞI A CONSILIULUI

               privind mobilizarea Fondului european de ajustare la globalizare în urma unei
                  cereri din partea Spaniei – EGF/2016/004 ES/Comunidad Valenciana automotive

               PARLAMENTUL EUROPEAN ȘI CONSILIUL UNIUNII EUROPENE,

               având în vedere Tratatul privind funcționarea Uniunii Europene,

               având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006
                  25
               , în special articolul 15 alineatul (4),

               având în vedere Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
                  26
               , în special punctul 13,

               având în vedere propunerea Comisiei Europene,

               întrucât:

               (1)Fondul european de ajustare la globalizare (FEG) urmărește să ofere sprijin lucrătorilor concediați și persoanelor care desfășoară activități independente a căror activitate a încetat în urma schimbărilor structurale majore intervenite în practicile comerciale internaționale, generate de globalizare, ca urmare a continuării crizei economice și financiare mondiale sau ca urmare a unei noi crize economice și financiare mondiale, și să le acorde asistență în procesul de reintegrare pe piața muncii.

               (2)FEG nu trebuie să depășească o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013 al Consiliului
                  27
               .

               (3)La 21 iunie 2016, Spania a depus o cerere de mobilizare a FEG pentru concedierile care au avut loc în sectorul economic clasificat, în conformitate cu nomenclatorul statistic al activităților economice din Uniunea Europeană („NACE”), a doua revizuire, la diviziunea 29 (Fabricarea autovehiculelor, remorcilor și semiremorcilor) a Nomenclatorului unităților teritoriale de statistică („NUTS”)
                  28
               , în regiunea de nivel 2 Comunidad Valenciana (ES52) din Spania. Cererea a fost completată cu informații suplimentare care au fost transmise în conformitate cu articolul 8 alineatul (3) din Regulamentul (UE) nr. 1309/2013. Cererea respectivă îndeplinește cerințele necesare pentru acordarea unei contribuții financiare din FEG, astfel cum se prevede la articolul 13 din Regulamentul (UE) nr. 1309/2013.

               (4)În conformitate cu articolul 4 alineatul (2) din Regulamentul (UE) nr. 1309/2013, cererea din partea Spaniei este considerată admisibilă, deoarece concedierile au un impact serios asupra ocupării forței de muncă și asupra economiei locale, regionale sau naționale.

               (5)Prin urmare, ar trebui mobilizat FEG pentru a se furniza o contribuție financiară în valoare de 856 800 EUR ca răspuns la cererea depusă de Spania.

               (6)În scopul de a reduce la minimum timpul necesar pentru mobilizarea FEG, prezenta decizie ar trebui să se aplice de la data adoptării sale,

               ADOPTĂ PREZENTA DECIZIE:

               Articolul 1

               În cadrul bugetului general al Uniunii pentru exercițiul financiar 2016, se mobilizează din Fondul european de ajustare la globalizare suma de 856 800 EUR în credite de angajament și credite de plată.

               Articolul 2

               Prezenta decizie intră în vigoare la data publicării în Jurnalul Oficial al Uniunii Europene. Se aplică de la [data adoptării]
                  29*.

               Adoptată la Bruxelles,

                  Pentru Parlamentul European
                        Pentru Consiliu

                  Președintele
                        Președintele

                     (1)
                  JO L 347, 20.12.2013, p. 855.

                     (2)
                  În sensul articolului 3 din Regulamentul privind FEG.

                     (3)
                  Regulamentul (UE) nr. 1046/2012 al Comisiei din 8 noiembrie 2012 de punere în aplicare a Regulamentului (CE) nr. 1059/2003 al Parlamentului European și al Consiliului privind instituirea unui nomenclator comun al unităților teritoriale de statistică (NUTS) privind transmiterea seriilor temporale privind noua împărțire regională (JO L 310, 9.11.2012, p. 34).

                     (4)
                  JO L 393, 30.12.2006, p. 1.

                     (5)
                  În conformitate cu articolul 7 al patrulea paragraf din Regulamentul (UE) nr. 1309/2013.

                     (6)
                  Baze de date a OICA.

                     (7)
                  ACEA, Ghid de buzunar al industriei autovehiculelor, 2016-2017.

                     (8)
                  A se vedea nota de subsol 10.

                     (9)
                  ACEA, Ghid de buzunar al industriei autovehiculelor, 2016-2017.

                     (10)
                  Bazate pe globalizarea comerțului: EGF/2016/004 ES Comunidad Valenciana automotive industry (cererea care face obiectul prezentei propuneri de decizie), precum și EGF/2007/001 FR PSA suppliers. COM(2007) 415; EGF/2007/010 PT Lisboa Alentejo. COM(2008) 94; EGF/2008/002 ES Delphi. COM(2008) 547; EGF/2008/004 ES Castilla y León Aragón. COM(2009) 150; EGF/2009/013 DE Karmann. COM(2010) 007; EGF/2012/005 SE Saab, COM(2012) 622; EGF/2012/008 IT De Tomaso; COM(2013) 469; EGF/2013/006 PL Fiat Auto Poland, COM(2014) 699¸ EGF/2013/012 BE Ford Genk, COM(2014) 532; EGF/2014/006 FR PSA, COM(2014) 560; EGF/2015/003 BE Ford Genk, COM(2015) 336 și EGF/2015/009 SE Volvo Trucks, COM(2016) 61.
                     Bazate pe criza economică și financiară mondială: EGF/2009/007 SE Volvo, COM(2009) 602 EGF/2009/009 AT Steiermark, COM(2009) 602; EGF/2009/019 FR Renault, COM(2011) 420; EGF/2010/002 ES Cataluña automotive, COM(2010) 453; EGF/2010/004 PL Wielkopolskie, COM(2010) 616; EGF/2010/015 FR Peugeot, COM(2012) 461; EGF/2010/031 BE General Motors Belgium, COM(2011) 212; EGF/2011/003 DE Arnsberg și Düsseldorf automotive, COM(2011) 447; EGF/2011/005 PT Norte-Centro automotive, COM(2011) 664; și EGF/2015/002 DE Adam Opel, COM(2015) 342.

                     (11)
                  EPA Q2 2016.

                     http://www.datosmacro.com/paro-epa/espana-comunidades-autonomas/valencia

                     (12)
                  Instituto Nacional de la Seguridad Social.

                     (13)
                  EGF/2009/014 ES Comunidad Valenciana ceramics, COM(2010) 216;
                     EGF/2010/005 ES Comunidad Valenciana natural stone, COM(2010) 617;
                     EGF/2010/009 ES Comunidad Valenciana textil, COM(2010) 613;
                     EGF/2011/006 ES Comunidad Valenciana construcción, COM(2012) 53;
                     EGF/2011/020 ES Comunidad Valenciana footwear, COM(2012) 204;
                     EGF/2013/004 ES Comunidad Valenciana building materials, COM(2013) 635;
                     EGF/2013/008 ES Comunidad Valenciana textil, COM(2014) 45;
                     EGF/2014/004 ES Comunidad Valenciana metal, COM(2014) 515;
                     EGF/2016/004 ES Comunidad Valenciana industria de automobile (cererea care face obiectul prezentei propuneri de decizie).

                     (14)
                  EGF/2014/004 ES Comunidad Valenciana metal, COM(2014) 515.

                     (15)

                     http://ec.europa.eu/eurostat/statistics-explained/index.php/Population_structure_and_ageing

                     (16)
                  Certificat de competență profesională (CCP).

                     (17)
                  Analiza riscurilor și punctele critice de control (HACCP).

                     (18)
                  ISO 9001 stabilește cerințe pentru sistemele de management al calității.

                     (19)
                  Familia de standarde ISO 14000 abordează diverse aspecte ale managementului de mediu.

                     (20)
                  Modelul de calitate EFQM definit de Fundația Europeană pentru Managementul Calității.

                     (21)
                  Încălzire, ventilație și climatizare (HVAC).

                     (22)
                  Servicio Valenciano de Empleo y Formación de la Generalitat Valenciana (SERVEF).

                     (23)
                  JO L 347, 20.12.2013, p. 884.

                     (24)
                  JO C 373, 20.12.2013, p. 1.

                     (25)
                  JO L 347, 20.12.2013, p. 855.

                     (26)
                  JO C 373, 20.12.2013, p. 1.

                     (27)
                  Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (JO L 347, 20.12.2013, p. 884).

                     (28)
                  Regulamentul (UE) nr. 1046/2012 al Comisiei din 8 noiembrie 2012 de punere în aplicare a Regulamentului (CE) nr. 1059/2003 al Parlamentului European și al Consiliului privind instituirea unui nomenclator comun al unităților teritoriale de statistică (NUTS) privind transmiterea seriilor temporale privind noua împărțire regională (JO L 310, 9.11.2012, p. 34).

                     (29)
                   A se introduce data de către Parlament înainte de publicarea în JO.


               COMISIA EUROPEANĂ
            Bruxelles, 20.1.2016
            COM(2016) 1 final
            Propunere de
            DECIZIE A PARLAMENTULUI EUROPEAN ŞI A CONSILIULUI
            privind mobilizarea Fondului european de ajustare la globalizare (cerere din partea Belgiei – EGF/2015/007 BE/Hainaut-Namur Glass)

               EXPUNERE DE MOTIVE

               CONTEXTUL PROPUNERII

               1.Normele aplicabile contribuțiilor financiare din Fondul european de ajustare la globalizare (FEG) sunt prevăzute în Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006
                  1
                (denumit în continuare „Regulamentul privind FEG”).

               2.La 19 august 2015, Belgia a depus o cerere EGF/2015/007 BE/Hainaut-Namur Glass pentru o contribuție financiară din partea FEG, ca urmare a disponibilizărilor
                  2
                care au avut loc în sectorul economic încadrat la NACE Revizia 2, diviziunea 23 (Fabricarea altor produse din minerale nemetalice) în regiunile de nivel NUTS 2 Hainaut (BE32) și Namur (BE35) din Belgia.

               3.După evaluarea acestei cereri, Comisia a concluzionat, în conformitate cu toate dispozițiile aplicabile ale Regulamentului privind FEG, că sunt îndeplinite condițiile pentru acordarea unei contribuții financiare din FEG.

               REZUMATUL CERERII

                        Cererea FEG

                        EGF/2015/007 BE/Hainaut-Namur Glass

                        Stat membru

                        Belgia

                        Regiunea (regiunile) vizată (vizate) (nivel NUTS
                           3
                         2)

                        Hainaut (BE32)

                        Namur (BE35)

                        Data depunerii cererii

                        19 august 2015

                        Termenul pentru confirmarea primirii cererii

                        2 septembrie 2015

                        Termenul pentru solicitarea de informații suplimentare

                        2 septembrie 2015

                        Termenul pentru furnizarea de informații suplimentare

                        28 octombrie 2015

                        Termenul pentru finalizarea evaluării

                        20 ianuarie 2016

                        Criteriul de intervenție

                        Articolul 4 alineatul (2) din Regulamentul privind FEG

                        Număr de întreprinderi vizate

                        2

                        Sectorul (sectoarele) de activitate economică

                        (Diviziunea din NACE Rev. 2)
                           4

                        Diviziunea 23 (Fabricarea altor produse din minerale nemetalice)

                        Perioada de referință (nouă luni):

                        31 august 2014-31 mai 2015

                        Numărul de disponibilizări în perioada de referință:

                        412

                        Numărul total de beneficiari eligibili

                        412

                        Numărul total de beneficiari vizați

                        412

                        Numărul de tineri vizați care nu sunt încadrați profesional și nu urmează niciun program educațional sau de formare

                        100

                        Buget pentru servicii personalizate (EUR)

                        1 758 507

                        Bugetul pentru punerea în aplicare a FEG
                           5
                         (EUR)

                        67 400

                        Buget total (EUR)

                        1 825 907

                        Contribuția din partea FEG (60 %) (EUR)

                        1 095 544

               EVALUAREA CERERII

               Procedură

               4.La 19 august 2015, Belgia a depus cererea EGF/2015/007 BE/Hainaut-Namur Glass, în termen de 12 săptămâni de la data la care au fost îndeplinite criteriile de intervenție stabilite la articolul 4 din Regulamentul privind FEG. Comisia a confirmat primirea cererii în termen de două săptămâni de la data depunerii cererii și a solicitat Belgiei, la aceeași dată, să transmită informații suplimentare. Aceste informații suplimentare au fost furnizate în termen de opt săptămâni de la data solicitării, după o prelungire cu două săptămâni a termenului, la solicitarea justificată a Belgiei. Termenul de 12 săptămâni de la data primirii cererii complete, în cursul căruia Comisia ar trebui să-și finalizeze evaluarea conformității cererii cu condițiile de acordare a unei contribuții financiare, expiră la 20 ianuarie 2016.

               Eligibilitatea cererii

               Întreprinderile și beneficiarii în cauză

               5.Cererea se referă la 412 lucrători disponibilizați în sectorul economic încadrat la diviziunea 23 a NACE Rev. 2 (Fabricarea altor produse din minerale nemetalice). Disponibilizările efectuate de întreprinderile în cauză au loc în regiunile de nivel NUTS 2 Hainaut (BE32) și Namur (BE35).

                        Întreprinderile și numărul de disponibilizări din perioada de referință

                        AGS Glass

                        144

                        Saint-Gobain Glass

                        268

                        Număr total de întreprinderi: 2

                        Număr total de disponibilizări:

                        412

                        Numărul total de persoane care au fost nevoite să își înceteze activitatea independentă:

                        0

                        Numărul total de lucrători eligibili și de persoane care desfășoară activități independente:

                        412

               Criterii de intervenție

               6.Belgia a depus cererea în temeiul criteriilor de intervenție prevăzute la articolul 4 alineatul (2), de derogare de la criteriile prevăzute la articolul 4 alineatul (1) litera (b) din Regulamentul privind FEG, conform căruia se solicită disponibilizarea a cel puțin 500 de lucrători într-o perioadă de referință de nouă luni, în întreprinderi care își desfășoară activitatea în același sector economic definit în diviziunea NACE Rev. 2 și care sunt situate într-o regiune sau în două regiuni învecinate de nivel NUTS 2 într-un stat membru. Au fost efectuate 412 disponibilizări combinate în regiunile de nivel NUTS 2, Hainaut (B32) și Namur (B35).

               7.Perioada de referință de nouă luni vizată în cerere este cuprinsă între 31 august 2014 și 31 mai 2015.

               Calcularea disponibilizărilor și a cazurilor de încetare a activității

               8.Disponibilizările din perioada de referință au fost calculate după cum urmează:

               –412 de la data notificării individuale de către angajator privind disponibilizarea sau încetarea contractului de muncă al lucrătorului.

               Beneficiari eligibili

               9.Numărul total de beneficiari eligibili este de 412.

               Legătura dintre disponibilizări și schimbările structurale majore intervenite în practicile comerciale mondiale ca urmare a globalizării

               10.În scopul de a stabili legătura dintre disponibilizări și schimbările structurale majore intervenite în practicile comerciale mondiale ca urmare a globalizării, Belgia susține că comerțul cu produse din sticlă din Uniune a suferit perturbări grave în ultimii ani. În timp ce cererea a stagnat în Europa în perioada 2000-2013, importurile au crescut în mod spectaculos, producătorii străini atrăgând o cotă tot mai mare pe piața europeană
                  6
               . Acest lucru poate fi explicat prin faptul că un surplus de capacitate de producție în Asia (în special în China) a dus la o presiune pentru reducerea prețurilor, căreia producătorii europeni îi fac față cu greu din cauza costurilor de producție mai mari și a standardelor mai stricte de mediu, în special în ceea ce privește cotele de emisii de CO2
                  7
               . În timp ce cererea a crescut în economiile în curs de dezvoltare, Europa nu a reușit să își crească cotele de piață pe piețele de export. O analiză a sectorului sticlei plane vizat de prezenta cerere indică faptul că producția din Europa a scăzut cu 20 % în perioada 2007-2012
                  8
               . În perioada 2000-2010, în sectorul sticlei în ansamblu, ocuparea forței de muncă a scăzut cu 32 % în Europa (cele mai afectate fiind Germania, Polonia, Franța și Belgia)
                  9
               . Producția de sticlă din Belgia a scăzut sub 1 milion de tone în 2009, pentru prima dată de la mijlocul anilor șaizeci, și a continuat să scadă cu 5 % în 2011 și 2012
                  10
               . Restul producătorilor europeni își mută, în cea mai mare parte, producția în Asia, astfel încât ocuparea forței de muncă în sector la nivel european a scăzut cu 12 % din 2010 și cu 27 % din 2000.

               11.Până în prezent, sectorul fabricării de alte produse minerale nemetalice a făcut obiectul a cinci cereri FEG, două dintre acestea (inclusiv prezenta cerere) fiind fundamentate pe aspecte legate de globalizarea schimburilor comerciale, iar trei pe criza financiară și economică mondială.

               Evenimentele care au condus la disponibilizări și la încetarea activității

               12.Evenimentul care a condus la aceste disponibilizări este închiderea a două unități de producție din Valonia deținute de cele două întreprinderi, AGC Europe SA și, respectiv, Saint-Gobain Glass Benelux. Aceste două unități de producție erau situate în regiunea Hainaut și, respectiv, în regiunea Namur. AGC Europe SA a investit peste 48 de milioane EUR în unitatea sa de la Roux (Hainaut) în perioada 2006-2010, însă din cauza unei concurențe foarte puternice din partea producătorilor asiatici (în principal, în China și Japonia) și a persistenței unui climat economic nefavorabil în Europa, întreprinderea a fost obligată să își oprească producția în 2014. Saint-Gobain Glass Benelux s-a confruntat cu probleme similare în ceea ce privește producția sa de sticlă în 2013, atunci când surplusul de capacitate de producție din Orientul Îndepărtat a condus la o presiune pentru reducerea prețurilor nesustenabilă din partea producătorilor din Asia. În 2014, Saint-Gobain Glass Benelux și-a oprit producția la unitatea sa din Auvelais (regiunea Namur).

               Impactul preconizat al disponibilizărilor asupra economiei și ocupării forței de muncă la nivel local, regional sau național

               13.Valonia are o tradiție istorică puternică în sectorul producerii sticlei își numeroase întreprinderi mari în acest sector. Cu toate acestea, multe dintre aceste întreprinderi au întâmpinat dificultăți în ultimii ani, în special de la începutul crizei financiare și economice în 2008. Numărul de locuri de muncă în sectorul sticlei în regiunile Namur și Hainaut a scăzut de la 3 940 la 3 170 (-19 %) în perioada 2007-2012
                  11
               . Această situație devine și mai dificilă prin faptul că în întregul sector de producție din Valonia s-a redus producția, ceea ce a dus la pierderea a 1 236 de locuri de muncă în 2013 și a 1 878 de locuri de muncă în 2014. În special, regiunea Hainaut se confruntă cu o situație dificilă pe piața muncii, cu o rată de ocupare a forței de muncă de 52,7 % (cu 9,2 puncte procentuale sub media națională) și cu o rată a șomajului de 14,5 % (cu 5,9 puncte procentuale peste media națională
                  12
               ). Cifrele privind șomajul și ocuparea forței de muncă în regiunea Namur sunt, de asemenea, nefavorabile în comparație cu media națională. Piețele forței de muncă din cele două regiuni se caracterizează, de asemenea, printr-o proporție mare a forței de muncă subcalificată (aproape jumătate dintre solicitanții de locuri de muncă din regiunea Namur și puțin mai mult de jumătate dintre solicitanții de locuri de muncă din regiunea Hainaut nu au studii secundare superioare). Din cauza scăderii producției în cadrul întregului sector de producție va fi dificil pentru grupul vizat de prezenta cerere de a găsi locuri de muncă similare și vor fi necesare cu siguranță eforturi de perfecționare.

               Explicația circumstanțelor excepționale care stau la baza admisibilității cererii

               14.Belgia susține că, în pofida faptului că au avut loc mai puțin de 500 de disponibilizări în cursul perioadei de referință de nouă luni, această cerere ar trebui totuși asimilată unei cereri în sensul articolului 4 alineatul (1) litera (b) din Regulamentul privind FEG, din cauza circumstanțelor excepționale care au avut un impact puternic asupra ocupării forței de muncă și a economiei locale, regionale sau naționale. Sectorul sticlei a reprezentat în mod tradițional un sector important în Valonia. Mai mult de 1/3 din unitățile de producție din sectorul sticlei și 58 % din locurile de muncă din sectorul sticlei din Belgia se găsesc în această regiune. În 2013, grupul Saint-Gobain a fost forțat să închidă o altă unitate de producție din Valonia care a făcut obiectul cererii EGF/2013/011 BE/Saint-Gobain Sekurit. În plus, 12,3 % din forța de muncă din regiunile în cauză activează în industria de producție, care a cunoscut din 2007 un declin în ceea ce privește ocuparea forței de muncă cu 8 puncte procentuale. Pierderea locurilor de muncă din sectorul sticlei este mult mai semnificativă în regiunile Hainaut și Namur, în comparație cu Valonia sau Belgia în ansamblu (numărul de locuri de muncă scăzând cu 19 %). Circumstanțele excepționale legate de acest caz au fost, de asemenea, demonstrate de autoritățile belgiene prin referire la situația nefavorabilă de pe piața forței de muncă din cele două regiuni, demonstrată de ratele de ocupare a forței de muncă mai mici decât media, de proporția mare de forță de muncă necalificată și de nivelurile ridicate ale șomajului de lungă durată (36,4 % în Namur și 39 % în Hainaut).

               Beneficiari vizați și acțiuni propuse

               Beneficiari vizați

               15.Se estimează că numărul lucrătorilor disponibilizați care vor beneficia de măsuri se ridică la 412. Defalcarea acestor lucrători în funcție de sex, cetățenie și grupă de vârstă este următoarea:

                        Categorie

                        Numărul de
                           beneficiari vizați

                        Sexul:

                        Bărbați:

                        403

                        (97,82 %)

                        Femei:

                        9

                        (2,18 %)

                        Cetățenie:

                        Cetățeni ai UE:

                        405

                        (98,30 %)

                        Cetățeni din țări din afara UE:

                        7

                        (1,70 %)

                        Grupa de vârstă:

                        15-24 de ani:

                        0

                        (0 %)

                        25-29 de ani:

                        22

                        (5,34 %)

                        30-54 de ani:

                        293

                        (71,12 %)

                        55-64 de ani:

                        97

                        (23,54 %)

                        peste 64 de ani:

                        0

                        (0 %)

               16.Totodată, autoritățile belgiene vor furniza servicii personalizate cofinanțate de FEG unui număr de până la 100 de tineri din regiunea Hainaut care nu sunt încadrați profesional și nu urmează niciun program educațional sau de formare, cu vârsta mai mică de 25 de ani la data depunerii cererii, dat fiind faptul că 144 de disponibilizări, menționate la alineatul (15), au loc în regiunea de nivel NUTS 2 Hainaut (B32), care este eligibilă în cadrul inițiativei „Locuri de muncă pentru tineri”.

               17.Numărul total estimat de beneficiari vizați care ar trebui să participe la măsuri, inclusiv tinerii care nu sunt încadrați profesional și nu urmează niciun program educațional sau de formare, este, prin urmare, de 512.

               Eligibilitatea acțiunilor propuse

               18.Serviciile personalizate care urmează să fie furnizate lucrătorilor disponibilizați și tinerilor care nu sunt încadrați profesional și nu urmează niciun program educațional sau de formare cuprind acțiunile enumerate mai jos:

               –Sprijin/orientare/integrare: acest set de servicii se bazează pe activitățile standard desfășurate de unitățile de reconversie. Serviciile vor fi furnizate de o echipă de specialiști din cadrul FOREM
                  13
                în parteneriat cu organizații reprezentante ai foștilor lucrători în vederea încurajării implicării participanților în adoptarea măsurilor și a sprijinirii acestora cu privire la procedurile administrative. Pentru a facilita contactele între lucrători, serviciile sunt oferite în comun tuturor persoanelor disponibilizate, în locuri special prevăzute. Serviciile includ trei tipuri de activități: (i) informare colectivă cu privire la tehnicile de căutare a unui loc de muncă (redactarea CV-ului și a scrisorii de intenție, utilizarea resurselor disponibile pe internet etc.), (ii) întrevederi individuale cu un consultant FOREM (evaluarea competențelor, planuri de carieră, orientare în materie de formare profesională etc.); (iii) acces deschis și gratuit la instrumente de căutare a unui loc de muncă (echipamente informatice cu conexiune internet, telefon, documentație de specialitate etc.).

               –Facilitarea căutării unui loc de muncă: FOREM va organiza activități specifice pentru a sprijini lucrătorii aflați în căutarea unui loc de muncă și pentru a îi ajuta să depășească dificultățile care apar în cursul procesului de reconversie. Printre aceste activități se numără reuniuni cu participarea lucrătorilor disponibilizați și a potențialilor angajatori (corelarea dintre cerere și ofertă), vizite la întreprinderi, întâlniri cu persoanele care se ocupă de recrutări în vederea pregătirii pentru interviurile de angajare și schimburi de experiență cu alți lucrători care s-au recalificat sau care și-au găsit un nou loc de muncă după o disponibilizare colectivă.

               –Formare integrată: o serie de cursuri de formare specifice vor fi oferite fie de către FOREM, fie de către centrele de competențe sau de către IFAPME
                  14
               . Ca un prim pas, personalul FOREM îi va ajuta pe participanți să își stabilească obiectivele profesionale și îi va ghida spre unul dintre modulele de formare profesională oferite. La sfârșitul fiecărui modul de formare profesională, noile competențe pot fi evaluate și documentate. În funcție de tipul de program și de domeniul de competență, participanții vor primi un certificat de competențe oficial, un certificat de prezență (în cazul competențelor sau ocupațiilor pentru care nu există certificare oficială) sau o validare a competențelor (pentru aptitudinile și competențele dobândite în afara sistemului oficial de cursuri de formare).

               –Transfer de experiență: lucrătorii cu experiență își pot dezvolta competențele și cunoștințele devenind profesori sau formatori în cadrul învățământului tehnic. FOREM și federațiile din diferitele ramuri de învățământ tehnic vor pregăti un modul specific de informare și inițiere pentru a-i încuraja pe lucrătorii potriviți să urmeze cursuri de formare pentru a deveni formatori.

               –Sprijin pentru înființarea de întreprinderi: lucrătorii care intenționează să își înființeze propria lor întreprindere vor primi îndrumări și sprijin pe tot parcursul procesului. Acest sprijin include două activități principale: (i) sesiuni de informare colectivă în scopul sensibilizării cu privire la posibilitățile de înființare a unei întreprinderi, furnizare de informații referitoare la aspectele juridice și la măsurile de susținere a inițiativelor de  înființare a întreprinderilor; (ii) interviuri individuale cu lucrătorii interesați în scopul evaluării planurilor acestora și pentru a-i pune în contact cu organizații care susțin întreprinderile și cu furnizori de servicii.

               –Sprijin pentru proiecte colective: lucrătorii care ar putea avea în vedere înființarea unei „întreprinderi sociale” împreună, ca grup, vor beneficia de orientare și asistență din partea unor consultanți specializați și din partea unității de reconversie. Acest sprijin include sesiuni de informare și de sensibilizare cu privire la înființarea unei întreprinderi și la dezvoltarea unor competențe de bază în domeniul managementului, precum și consiliere privind diferite aspecte legate de înființarea întreprinderii (de exemplu, întocmirea unui plan de afaceri, elaborarea statutului juridic, marketing etc.). Un comitet de sprijin, care reunește reprezentanți ai organizațiilor angajatorilor, ai sindicatelor și ai FOREM, evaluează cererile și decide dacă acordă grantul. Fiecare lucrător care participă la proiect poate primi un grant în valoare de 5 000 EUR (fondurile fiind reunite pentru toți lucrătorii care participă). Granturile pot fi utilizate pentru achiziționarea de echipamente sau mărfuri, pentru publicitate, servicii de consultanță, activități de formare etc. Consultanții vor administra granturile și vor transmite FOREM rapoarte privind cheltuielile efectuate (facturi și documente justificative).

               –Indemnizații: de asemenea, vor fi puse la dispoziția participanților indemnizații pentru căutarea unui loc de muncă și pentru formare.

               Serviciile personalizate care urmează să fie furnizate tinerilor care nu sunt încadrați profesional și nu urmează niciun program educațional sau de formare se bazează pe o abordare similară celei descrise anterior și constau în următoarele acțiuni:

               –Mobilizare și orientare: Un profil detaliat va permite tinerilor, fie să se angajeze direct după finalizarea studiilor/cursurilor de formare profesională sau să urmeze o sesiune specială de inducție concepută pentru a promova încrederea în sine și de a explora interesele.

               –Formare: o serie de cursuri de formare specifice vor fi oferite fie de către FOREM, fie de către centrele de competențe sau de către IFAPME.

               –Perfecționare personalizată: va fi concepută o strategie de perfecționare personalizată pentru fiecare tânăr care nu este încadrat profesional și nu urmează niciun program educațional sau de formare participant la această măsură.

               –Indemnizații: de asemenea, vor fi oferite participanților indemnizații pentru căutarea unui loc de muncă și pentru formare.

               19.Acțiunile propuse, descrise aici, constituie măsuri active pe piața forței de muncă în cadrul acțiunilor eligibile definite la articolul 7 din Regulamentul privind FEG. Aceste acțiuni nu țin locul măsurilor pasive de protecție socială.

               20.Autoritățile belgiene au furnizat informațiile necesare privind acțiunile care sunt obligatorii pentru întreprinderile vizate în temeiul legislației naționale sau în temeiul contractelor colective de muncă. Acestea au confirmat că o contribuție financiară din partea FEG nu va înlocui astfel de acțiuni.

               Bugetul estimat

               21.Costurile totale estimate sunt de 1 825 907 EUR, incluzând cheltuieli pentru servicii personalizate de 1 758 507 EUR și cheltuieli pentru activitățile de pregătire, gestionare, informare și publicitate, control și raportare de 67 400 EUR.

               22.Contribuția financiară totală solicitată din FEG este de 1 095 544 EUR (60 % din totalul costurilor).

                        Acțiuni

                        Numărul estimat al participanților

                        Costul estimat per participant
                        (EUR)
                           15

                        Costuri totale estimate

                        (EUR)

                        Servicii personalizate [Acțiuni în temeiul articolului 7 alineatul (1) literele (a) și (c) din Regulamentul privind FEG]

                        Reconversie (Reconversion):

                        Sprijin/orientare/integrare (Accompagnement/Orientation/Insertion)

                        412

                        2 378

                        979 602

                        Facilitarea căutării unui loc de muncă (Dynamisation de la recherche d'emploi)

                        100

                        325

                        32 500

                        Formare (Formation)

                        Formare integrată (Formations intégrées)

                        140

                        849

                        118 850

                        Transfer de experiență (Transmission d'expérience)

                        6

                        1 000

                        6 000

                        Promovarea spiritului antreprenorial (Aide à la création d'emploi)

                        Sprijin pentru înființarea de întreprinderi (Autocréation d'emploi individuelle)

                        100

                        350

                        35 000

                        Sprijin pentru proiecte colective (Soutien à l'emergence de projets collectifs)

                        10

                        8 000

                        80 000

                        Tineri care nu sunt încadrați profesional și nu urmează niciun program educațional sau de formare: Mobilizare și orientare (Mobilisation et orientation)

                        100

                        3 215

                        321 510

                        Tineri care nu sunt încadrați profesional și nu urmează niciun program educațional sau de formare: Formare integrată (Formations intégrées)

                        50

                        850

                        42 500

                        Tineri care nu sunt încadrați profesional și nu urmează niciun program educațional sau de formare: Perfecționare personalizată (Remédiation et mise à niveau)

                        35

                        1 300

                        45 500

                        Subtotal (a):

                        Procent din pachetul de servicii personalizate

                        –

                        1 661 462

                        (94,48 %)

                        Alocații și stimulente [Acțiuni în temeiul articolului 7 alineatul (1) litera (b) din Regulamentul privind FEG]

                        Indemnizații pentru căutarea unui loc de muncă (Allocations de recherche d'emploi)

                        412

                        139

                        57 423

                        Indemnizații pentru formare (Allocations de formation)

                        140

                        88

                        12 372

                        Tineri care nu sunt încadrați profesional și nu urmează niciun program educațional sau de formare: Indemnizații pentru căutarea unui loc de muncă (Indemnités stagiaires recherche d'emploi)

                        100

                        210

                        21 000

                        Tineri care nu sunt încadrați profesional și nu urmează niciun program educațional sau de formare: Indemnizații pentru formare (Indemnités stagiaires formation)

                        50

                        125

                        6 250

                        Subtotal (b):

                        Procent din pachetul de servicii personalizate:

                        –

                        97 045

                        (5,52 %)

                         Acțiuni în temeiul articolului 7 alineatul (4) din Regulamentul privind FEG

                        1. Activități de pregătire

                        –

                        0

                        2. Gestionare

                        –

                        13 400

                        3. Informare și publicitate

                        –

                        45 000

                        4. Control și raportare

                        –

                        9 000

                        Subtotal (c):

                        Procent din costurile totale:

                        –

                        67 400

                        (3,69 %)

                        Costuri totale (a + b + c):

                        –

                        1 825 907

                        Contribuție din FEG (60 % din costurile totale)

                        –

                        1 095 544

               23.Costurile acțiunilor identificate în tabelul de mai sus ca acțiuni în temeiul articolului 7 alineatul (1) litera (b) din Regulamentul privind FEG nu depășesc 35 % din costurile totale ale pachetului coordonat de servicii personalizate. Aceste acțiuni sunt condiționate de participarea activă a beneficiarilor vizați la activități de căutare a unui loc de muncă sau de formare.

               24.Belgia a confirmat că respectivele costuri ale investițiilor pentru activități independente, înființarea de noi întreprinderi și preluarea întreprinderilor de către angajați nu vor depăși 15 000 EUR per beneficiar.

               Perioada de eligibilitate a cheltuielilor

               25.Belgia a început prestarea serviciilor personalizate către beneficiarii vizați la 10 septembrie 2014. Prin urmare, cheltuielile privind aceste acțiunile vor fi eligibile pentru o contribuție financiară din FEG de la 10 septembrie 2014 până la 19 august 2017.

               26.Belgia a început plata cheltuielilor administrative pentru punerea în aplicare a FEG la 9 iulie 2014. Prin urmare, cheltuielile privind acțiunile de pregătire, gestionare, informare și publicitate, control și raportare sunt eligibile pentru o contribuție financiară din FEG de la 9 iulie 2014 până la 19 februarie 2018.

               Complementaritatea cu acțiunile finanțate din fonduri naționale sau ale Uniunii

               27.Sursele de prefinanțare sau de cofinanțare națională sunt reprezentate de Serviciul public de ocupare a forței de muncă din Valonia (FOREM) și de regiunea Valonia.

               28.Belgia a confirmat faptul că măsurile descrise mai sus care primesc o contribuție financiară din FEG nu vor beneficia și de contribuții financiare din partea altor instrumente financiare ale Uniunii.

               Proceduri de consultare a beneficiarilor vizați sau a reprezentanților acestora sau a partenerilor sociali, precum și a autorităților locale și regionale

               29.Belgia a indicat faptul că pachetul coordonat de servicii personalizate a fost elaborat în consultare cu toate părțile interesate, incluzând parteneri sociali, întreprinderi și serviciile publice de ocupare a forței de muncă. Prin intermediul unui comitet de monitorizare, aceste părți interesate vor monitoriza îndeaproape punerea în aplicare a măsurilor propuse.

               Sisteme de gestionare și control

               30.Cererea conține o descriere a sistemului de gestionare și control, care specifică responsabilitățile organismelor implicate. Belgia a notificat Comisiei faptul că organismele care vor gestiona și vor controla contribuția financiară sunt aceleași cu cele responsabile pentru Fondul social european (FSE).

               Angajamentele furnizate de statul membru în cauză

               31.Belgia a oferit toate garanțiile necesare cu privire la următoarele:

               –principiile egalității de tratament și nediscriminării vor fi respectate în ceea ce privește accesul la acțiunile propuse și punerea lor în aplicare;

               –cerințele prevăzute în legislația națională și în cea a UE privind disponibilizările colective au fost respectate;

               –întreprinderile care au efectuat disponibilizări și care și-au continuat activitatea după respectivele disponibilizări și-au respectat obligațiile legale care reglementează disponibilizările și au luat măsuri corespunzătoare pentru salariații lor;

               –acțiunile propuse nu vor primi sprijin financiar din partea altor fonduri sau instrumente financiare ale Uniunii și se va evita orice fel de dublă finanțare;

               –acțiunile propuse vor fi complementare cu acțiunile finanțate din fondurile structurale;

               –contribuția financiară din FEG va respecta normele procedurale și de fond ale Uniunii privind ajutoarele de stat.

               IMPLICAȚIILE BUGETARE

               Propunere bugetară

               32.FEG nu depășește o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020
                  16
               .

               33.După examinarea cererii în ceea ce privește condițiile prevăzute la articolul 13 alineatul (1) din Regulamentul privind FEG și luând în considerare numărul de beneficiari vizați, acțiunile propuse și costurile estimate, Comisia propune mobilizarea unei sume de 1 095 544 EUR din FEG, care reprezintă 60 % din costurile totale ale acțiunilor propuse, în scopul de a furniza o contribuție financiară pentru cerere.

               34.Decizia propusă de mobilizare a FEG va fi adoptată în comun de Parlamentul European și de Consiliu, în conformitate cu punctul 13 din Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
                  17
               .

               Acte conexe

               35.În același timp cu prezentarea acestei propuneri de decizie pentru mobilizarea FEG, Comisia va prezenta Parlamentului European și Consiliului o propunere de transfer către linia bugetară relevantă a sumei de 1 095 544 EUR.

               36.În același timp cu adoptarea prezentei propuneri de decizie de mobilizare a FEG, Comisia va adopta și o decizie privind o contribuție financiară, prin intermediul unui act de punere în aplicare care va intra în vigoare la data la care Parlamentul European și Consiliul adoptă decizia propusă de mobilizare a FEG.

               Propunere de

               DECIZIE A PARLAMENTULUI EUROPEAN ŞI A CONSILIULUI

               privind mobilizarea Fondului european de ajustare la globalizare
                  (cerere din partea Belgiei – EGF/2015/007 BE/Hainaut-Namur Glass)

               PARLAMENTUL EUROPEAN ȘI CONSILIUL UNIUNII EUROPENE,

               având în vedere Tratatul privind funcționarea Uniunii Europene,

               având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006
                  18
               , în special articolul 15 alineatul (4),

               având în vedere Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
                  19
               , în special punctul 13,

               având în vedere propunerea Comisiei Europene,

               întrucât:

               (1)Fondul european de ajustare la globalizare (FEG) urmărește să ofere sprijin lucrătorilor disponibilizați și persoanelor care desfășoară activități independente a căror activitate a încetat în urma schimbărilor structurale majore intervenite în practicile comerciale internaționale, generate de globalizare, ca urmare a continuării crizei economice și financiare mondiale sau ca urmare a unei noi crize economice și financiare mondiale, precum și să le acorde asistență în procesul de reintegrare pe piața muncii.

               (2)FEG nu trebuie să depășească o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013 al Consiliului
                  20
               .

               (3)La 19 August 2015, Belgia a depus o cerere EGF/2015/007 BE/Hainaut-Namur Glass pentru o contribuție financiară din partea FEG, ca urmare a unor disponibilizări și încetări ale activităților (denumite în continuare „disponibilizări”) care au avut loc în sectorul economic încadrat la diviziunea 23 a NACE Rev. 2 (Fabricarea altor produse din minerale nemetalice) în regiunile de nivel NUTS 2
                  21
                Hainaut (BE32) și Namur (BE35) din Belgia. Cererea a fost completată cu informații suplimentare care au fost transmise în conformitate cu articolul 8 alineatul (3) din Regulamentul (UE) nr. 1309/2013. Cererea respectivă îndeplinește cerințele necesare pentru acordarea unei contribuții financiare din FEG, astfel cum se prevede la articolul 13 din Regulamentul (UE) nr. 1309/2013.

               (4)În conformitate cu articolul 6 alineatul (2) din Regulamentul (UE) nr. 1309/2013, Belgia a decis să furnizeze servicii personalizate cofinanțate prin FEG și unui număr de 100 de tineri care nu sunt încadrați profesional și nu urmează niciun program educațional sau de formare.

               (5)În conformitate cu articolul 4 alineatul (2) din Regulamentul (UE) nr. 1309/2013, cererea din partea Belgiei este considerată admisibilă, deoarece disponibilizările au un impact grav asupra ocupării forței de muncă și asupra economiei locale, regionale și naționale.

               (6)Prin urmare, FEG ar trebui mobilizat pentru a se furniza o contribuție financiară în valoare de 1 095 544 EUR ca urmare a cererii depuse de Belgia.

               (7)În scopul de a reduce la minimum timpul necesar pentru mobilizarea FEG, prezenta decizie ar trebui să se aplice de la data adoptării sale,

               ADOPTĂ PREZENTA DECIZIE:

               Articolul 1

               În cadrul bugetului general al Uniunii Europene pentru exercițiul financiar 2016, se mobilizează din Fondul european de ajustare la globalizare suma de 1 095 544 EUR în credite de angajament și credite de plată.

               Articolul 2

               Prezenta decizie intră în vigoare la data publicării în Jurnalul Oficial al Uniunii Europene. Se aplică de la [data adoptării deciziei]
                  22
               .

               Adoptată la Bruxelles,

                  Pentru Parlamentul European
                        Pentru Consiliu

                  Președintele
                        Președintele

                     (1)
                  JO L 347, 20.12.2013, p. 855.

                     (2)
                  În sensul articolului 3 din Regulamentul privind FEG.

                     (3)
                  Regulamentul (UE) nr. 1046/2012 al Comisiei din 8 noiembrie 2012 de punere în aplicare a Regulamentului (CE) nr. 1059/2003 al Parlamentului European și al Consiliului privind instituirea unui nomenclator comun al unităților teritoriale de statistică (NUTS) privind transmiterea seriilor temporale privind noua împărțire regională (JO L 310, 9.11.2012, p. 34).

                     (4)
                  JO L 393, 30.12.2006, p. 1.

                     (5)
                  În conformitate cu articolul 7 alineatul (4) din Regulamentul (UE) nr. 1309/2013.

                     (6)
                  „Overview of the Glass Sector” (O privire de ansamblu asupra sectorului sticlei), Cambridge Econometrics, 22 octombrie 2014

                     (7)
                  Rapport Annuel 2013, Fédération de l'Industrie du Verre (Raport anual 2013, Federația industriei sticlei)

                     (8)
                  Une Politique Industrielle pour le secteur du verre (O politică industrială pentru sectorul sticlei), Comitetul Economic și Social European, 8 iulie 2014

                     (9)
                  SYNDEX, 23 octombrie 2013

                     (10)
                  Rapport Annuel 2013, Fédération de l'Industrie du Verre (Raport anual 2013, Federația industriei sticlei).

                     (11)
                  Date furnizate de FOREM

                     (12)
                  SPF Economie, Classes moyennes et Energie, Enquête sur les forces de travail, 2015

                     (13)
                  Serviciul public de ocupare a forței de muncă din Valonia

                     (14)
                  IFAPME (Institut wallon de Formation en Alternance et des indépendants et Petites et Moyennes Entreprises) este un centru public de formare profesională care oferă stagii sub formă de ucenicie și cursuri specifice pentru managerii din IMM-uri.

                     (15)
                  Aproximațiile sunt bazate pe numărul de participanți și pe costurile totale.

                     (16)
                  JO L 347, 20.12.2013, p. 884.

                     (17)
                  JO C 373, 20.12.2013, p. 1.

                     (18)
                  JO L 347, 20.12.2013, p. 855.

                     (19)
                  JO C 373, 20.12.2013, p. 1.

                     (20)
                  Regulamentul (UE, Euratom) nr. 1311/2013 al Consiliului de stabilire a cadrului financiar multianual pentru perioada 2014-2020 (JO L 347, 20.12.2013, p. 884).

                     (21)
                  Regulamentul (UE) nr. 1046/2012 al Comisiei din 8 noiembrie 2012 de punere în aplicare a Regulamentului (CE) nr. 1059/2003 al Parlamentului European și al Consiliului privind instituirea unui nomenclator comun al unităților teritoriale de statistică (NUTS) privind transmiterea seriilor temporale privind noua împărțire regională (JO L 310, 9.11.2012, p. 34).

                     (22)
                  Data se introduce de către Parlament înainte de publicarea în JO.